पाएं अपने शहर की ताज़ा ख़बरें और फ्री ई-पेपरडाउनलोड करें
हिंडौनसिटी निर्मल एजुकेशन ग्रुप की संस्थापिका स्व.निर्मला चौधरी की प्रथम पुण्यतिथि के अवसर पर मंगलवार को बयाना रोड स्थित निर्मल एज्यूकेशन कैंपस में कोविड गाइडलाइन की पालना करते हुए निर्मूला चौधरी की मूर्ति का अनावरण किया गया। इस दौरान मौजूद लोगों ने उन्हें भावभीनी श्रद्धांजलि दी।शिक्षा के क्षेत्र में अलख जगाने वाली स्व.निर्मला चौधरी की प्रथम पुण्यतिथि के अवसर पर उनकी ओर से स्थापित निर्मल एज्यूकेशन कैम्पस में एक संक्षिप्त कार्यक्रम आयोजित किया गया। इस दौरान शहर के प्रमुख गणमान्य लोगों व निर्मल एजुकेशन ग्रुप के सभी पदाधिकारियों एवं कार्मिकों ने सोशल डिस्टेंस की पालना करते हुए कार्यक्रम में भाग लिया।
इस दौरान कॉलेज ग्राउंड में स्थापित स्व. चौधरी की मूर्ति का विधि विधान से संस्थान के संरक्षक राजेंद्र सिंह वर्मा ने फीता काटकर अनावरण किया। इसके बाद सभी लोगों ने पुष्पांजलि अर्पित कर भावभीनी श्रद्धांजलि दी।कार्यक्रम के दौरान निर्मल टीटी कॉलेज के प्राचार्य डॉ.विजेंद्र सिंह कहा कि स्व.चौधरी का कृतित्व ने पूरे क्षेत्र को कृतार्थ किया है जो हम सबके लिए अनुकरणीय है। उन्होंने शिक्षा के क्षेत्र में जो अलख जगाई उसको लोग पीढ़ियों तक याद रखा जाएगा।इस दौरान संस्थान के निदेशक मनीष चौधरी, सहायक निदेशक सुलोचना चौधरी, संस्थान सचिव राममूर्ति चौधरी, प्रशांत चौधरी, मनोज शर्मा, सत्येंद्र चौधरी, इंदिरा चौधरी, मिथिलेश चौधरी, सत्येंद्र वर्मा, कौशल चौधरी, मानसिंह चौधरी, जेपी सिंह, राकेश चौधरी, मनोज गुप्ता, पवन गुप्ता, प्रेमसिंह बेनीवाल आदि लोग मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn